text: [{"text_idx": "#000005", "text": "Iswiizarlaand keessatti bineensa Giinii Pig jedhamu tokko qofa kophaa isaa mana keessatti kunuunsuun dhoorkaadha."}, {"text_idx": "#000006", "text": "Bineensonni haala jireenyaa garagaraa qabu. Kanneen kopha kophaa jiraatan akkuma jiran, warri hoomaan jiraatanis hedduudha. Kanneen keessaa uumamni Giinii Pig jedhamu warra hoomaan jiraatu keessaa isa tokko. Uumamni kun yeroo isaa irra hedduu hiriyyaa waliin taphatuun dabarsa. Waliin sooratan, waliin oliifi gad deeman. Sababa kanaaf fakkaata mootummaan Switzerland bineensa kanaaf jecha seera addaa kan baase. Namni bineensa kana magaalaarraa bitatuu barbaade, tokko qofa bituu hin dandayu. Yoo xiqqaate lama bitee gara manaa deebi\u2019uu qaba. Namni lama osoo manaa qabu tokko jalaa du\u2019e ammoo isa tokkicha qabatee dhaqee kan biraa tokko itti dabalee deebi\u2019uu qaba. Walumaa galatti, Giinii Piig tokko qofa mana keessa kaayanii kunuunsuun Iswiizarlaand keessatti dhoorkaadha."}, {"text_idx": "#000007", "text": "intalti dubraa Yoo dhalatte biqiltuu 111 dhaaban."}, {"text_idx": "#000009", "text": "Ameerikaa keessatti dogoggorri yeroo wal\u2019aansaa raawwatamu lubbuu lammiilee heddu galaafatuudhaan sadarkaa 3ffaa irratti argama."}, {"text_idx": "#000010", "text": "Doktoroonni beekumsa Rabbi isaanii kenneen lubbuu nama hedduu baraaruudhaaf tattaaffatu. Rabbiin ogummaa isaanii Sababaa godhee namni hedduunis harka isaaniitti fayyeera. Haa tahu malee faallaa Kanaatiin namoonni du\u2019anis hedduudha. Akkuma nama wal\u2019aanan sanitti, sababa dogongoraatiinis namni hedduun du\u2019utti jira. Akka gabaasa Yunivarsiitii John Hopkiinsitti; wagga waggaan namoonni 250,000 ol tahan sababa dogongora wal\u2019aansaatiin lubbuu isaanii dhabu. Dhaabbileen biraa ammoo lakkoofsa kana gara kuma 400 ol guddisu. Akkuma hundattuu dogongorri wal\u2019aansaa kun lubbuu lammiilee Ameerikaa galaafatuudhaan sadarkaa 3ffaa irratti argama. Hubadhaa! Ameerikaan biyya guddinaan sadarkaa duraa irratti argamtu. Biyya guddatte tana keessatti lamiileen biyyattii kuma 250 ol tahan sababaa dogongora wal\u2019aansaatiin waggaa waggaan lubbuu isaanii dhabu. Kan biyyoota guddinarra jiranii hoo hangam taha laata? San Rabbumti haa beeku."}, {"text_idx": "#000011", "text": "Sooftii ykn tishuu oomishuuf jecha guyya guyyaan muka 27,000 tahutu cirama"}, {"text_idx": "#000012", "text": "Sooftiin ykn tishuun meeshaa haalaan dachii tanarratti barbaadamu keessaa isa tokko. Akka addunyaatti namni tishuu kana fayyadamu dhibbeentaa 30 qofa tahus, guyyaa tokkotti tishuu miiliyoona 83 tahutu oomishama. Muka Kilograama 500 tahurraa tishuu maraa 800 qofatu oomishama. Kanaafuu maraa miiliyana 83 oomishuuf muka kuma 27 tahutu guyya guyyaan cirama. Qorannoon mootummaa Kaanaadaatiin godhame akka mul\u2019isutti, bara 1996 irraa kaasee tishuu oomishuuf jecha bosona hektaara miilyoona 11 tahutu mancaafame. Manca\u2019iinsi bosonaa ammoo addunyaa tana gaaga\u2019ama guddaaf saaxilutti jira. Ummanni islaamummaa hin qabne wayta hammaama seenan bishaaniin hin dhiqatan. Kanaaf tishuun ykn sooftiin isaan biratti haalaan barbaadamaa tahe. Osoo namni dachii tanarra jiru hundi yeroo hammaama seenu bishaaniin dhiqatee, silaa bosonni jiruu lubbu qabeeyyiitiif akkaan barbaachisaa tahe kun hin manca\u2019u. haalli qilleensa addunyaatis akka ammaa kanatti hin hammaatu ture."}, {"text_idx": "#000015", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]